द डिक्टेटर (2012 फ़िल्म)

द डिक्टेटर () एक 2012 की राजनीतिक व्यंग्य वाली हास्य फ़िल्म है। फ़िल्म के मुख्य भूमिका में सचा बैरन कोहेन, एन्ना फारिस और बेन किंग्सले हैं। सचा बैरन कोहेन फ़िल्म के निर्माता और सह-लेखक भी हैं। यह फिल्म लैरी चार्ल्स द्वारा निर्देशित है, जिन्होंने पहले बैरन कोहेन की व्यंग्यात्मक वृत्तचित्र बोराट का निर्देशन किया था। फ़िल्म में बैरन कोहेन काल्पनिक गणराज्य वाडिया के तानाशाह एडमिरल जनरल अलादीन की भूमिका में हैं जो संयुक्त राज्य अमेरिका का दौरा करता है। 

निर्माता जेफ शेफर और डेविड मेंडल ने कहा कि बैरन कोहेन का चरित्र किम जोंग-इल, ईदी अमीन, मुअम्मर गद्दाफी, कर्नल जॉसेफ़ मोबूतो जैसे वास्तविक जीवन के तानाशाहों से प्रेरित था।स्टुअर्ट जेफ़रीज़, तानाशाह: क्या हमारा हंसना सही है? , गार्जियन (मई 15, 2012). फ़िल्म के शुरूआती श्रेय "इन लविंग मेमोरी" किम जोंग-इल को समर्पित करते हैं। फ़िल्म को आलोचकों से मिश्रित समीक्षाएं मिलीं।

कहानी
एक काल्पनिक उत्तर अफ्रीकी राज्य वाडिया (नक्शे पर इरिट्रिया की सीमाओं के साथ समान रूप से दिखाया गया है) पर 40 वर्षों से एडमिरल-जनरल हफ़ाज़ अलादीन का शासन है। अलादीन एक बचकाना, सेक्सिस्ट, पश्चिम-विरोधी और यहूदी-विरोधी तानाशाह जो खुद को महिला अंगरक्षकों के साथ घेरे रहता है, आतंकवाद को प्रायोजित करता है (विशेष रूप से अल-क़ायदा नेता ओसामा बिन लादेन को आश्रय देता है)। अलादीन वाडियान शब्दकोश के कई शब्दों को अलादीन से बदल देता है। वह "इजरायल" को नष्ट करने के लिए अपने 
वैज्ञानिकों के साथ परमाणु हथियार विकसित करने पर काम कर रहा होता है। वह वाडिया के तेल क्षेत्रों को बेचने से भी इंकार कर देता है जिसका वादा उसने अपने पिता की मृत्यु से पहले उनसे किया था। संयुक्त राष्ट्र सुरक्षा परिषद द्वारा सैन्य रूप से हस्तक्षेप करने का संकल्प लेने के बाद, अलादीन संयुक्त राष्ट्र मुख्यालय परिषद को संबोधित करने के लिए न्यूयॉर्क शहर की यात्रा करता है।

सन्दर्भ

बाहरी कड़ियाँ